VakansiePlekke SA - Small Listings - Bosveld Wegbreek
'n Bosveld-vakansie is nie net 'n geleentheid om ons kontinent se pratige wild en natuurskoon te bewonder nie, dis ook 'n wegkomkans wat jou toelaat om ten volle te ontspan, ver van die stad se geroesemoes.
Ritsako Game Lodge is 'n nuwe en opwindende Lodge binne in die Dinokeng Groot 5 natuur reservaat slegs 45 kilometer Noord van die Jakaranda stad. Ritsako spog met 19 luukse volle toegeruste eenhede wat Ontbyt insluit ,dit alles met 'n privaat swembad op jou agterstoep waar die wild sommer naby aan jou eenheid pronk. Ritsako bied ook selfsorg eenhede wat perfek is vir Families, paartjies, vriende of enige iemand wat wil ontsnap vanaf die daaglikse gejaag. Hierdie spog Game Lodge bied ook konferensie fasiliteite aan. Verskeie opsies is beskikbaar om hierdie beplanning sessies 'n aangename ervaring te maak. Ritsako Game Lodge het 'n Restaurant met heerlike disse en bedien daagliks ontbyt , middagete asook aandete. Ritsako, 'n game lodge vir ieder en elk.
www.ritsakogl.co.za | Email: info@ritsakoGL.co.za | Tel: 079 879 0619
ArendSig Villa is 'n afgesonderde selfsorg-wegbreekplek vir gesinne in die Mabula Wildreservaat. Dié villa is bo-op 'n rotsagtige koppie in die Waterberge. ArendSig is die perfekte plek vir vriende en familie wat op soek is na 'n luukse wegbreek in die bosveld. Die villa beskik oor 4 dubbel-kamers met pragtige en suite-badkamers, elk met 'n bad en stort. Daar is ook privaat buitelug-storte. Die kombuis is volledig toegerus en daar is 'n oopplan-sitkamer en -eetarea, asook 'n biblioteek. Daar is ook 'n pooltafel, gimnasium toerusting, TV met sekere DStv-kanale en DVD-speler. Daar is 'n ysmasjien. Nespresso koffiemasjien en skottelgoedwasser vir gaste se gerief en 'n daaglikse skoonmaakdiens. Gaste het toegang tot 'n swembadkamer met 'n stoom-sauna, swembad en Jacuzzi. Die lapa is ideaal vir braai en aandete onder die sterre. Vuurmaakhout word voorsien.'n Voertuig en wildbewaarder is beskikbaar vir opwindende, privaat wildritte.
www.arendsigvilla.co.za | Email: info@arendsigvilla.co.za | Tel: 011 065 2547
Die baie gewilde Mabalingwe Wildreservaat is slegs 90 minute van Pretoria af en bied bekostigbare verblyf vir paartjies, gesinne en groepe. Die malaria-vrye bosveld wat in die skaduwee van die Waterberge geleë is, beskik oor 'n magdom voëls en wilde diere. Gaste kan die wild van nader beleef op 'n wildsrit wat hulle self onderneem of met 'n professionele gids op 'n wildsbesig-tigingsvoertuig. Die wildreservaat beskik ook oor 'n groot swembad, mini-gholfbaan, winkel, restaurant en kampeerarea vir beide tente en karavane. Vier van die privaat lodges wat te huur is bied luukse privaat geriewe aan wat ideaal is vir groepe gaste kan uit die vier opsies die een kies wat meeste na hul smaak en begroting is. Die lodges is 'n hele ent uit mekaar so privaatheid is gewaarborg. Mabalingwe is die ideale plek vir 'n naweek wegbreek saam met vriende of familie.
www.mabalingwegamereserve.co.za | Email: admin1@boschpoort.co.za | Tel: 014 736 9000
B'SORAH LUXURY TENTED CAMP (NOORD-WES)
Bsorah is die tuiste van 'n luukse tentkamp en rustieke kampeerplekke, omring deur die historiese en natuurlike landmerke van die Magaliesberge. Natuur paradys waar jy kan ontspan. Die Hartbeespoort Dam en naby besienswaardighede, wat die Elephant and Monkey Sanctuary, die Ann van Dyk Cheetah Sentrum en Bill Harrop se ballon-ritte insluit, is almal naby. Na 'n opwindende dag van verkenning, kan jy terugkeer na die gemak van jou eie privaat safari tent en luister na die kwartels se roep terwyl die son sak – die perfekte manier om die aand om die vuur te begin. B'sorah is die perfekte plek om die fyner dinge in die lewe te waardeer, terwyl ons vriendelike personeel uitsien om jou te verwelkom en so tuis as moontlik te laat voel.